He, šaj keren apaluz.
Paťav, hoj ela mekh buterval o aplauz.
Raňale the rajle, amare kuč terne amala, rajkane dikhade.
Chudľas amenge o nevo buťakro kurko a amen sam but lošale,
hoj oda jekhto buťakro ponďelkovo ďives
amen hin o šajipen te keras lestar šukareder, prekal e kultura, e muzika, e šukar buťi.
Andro organizatorengro nav tumen savoren šukares dikhav
andro Foroskro kulturno centrum andro Kežmarok
pre kada muzikakro the but interesantno koncertos,
savo čačes hino o adaďivesutno inšpirativno koncertos.
Paťav, hoj anela pherdo emociji.
Me paťav, hoj oda the resela.
A bi o emociji adaj pre kada podium ela
the o temperamentos, o bašaviben, o šukariben, o terňipen, e loš.
Raňale the rajale,
adaďivesutno, šaj pes phenel, angle karačoňakro koncertos kerel
e Privatno maškarutňi špecijalizovano škola Kežmarkoste,
savi thoďas jekhetane o o šukar the o lačho.
O študenta ola školatar, saven hino o talentos the pro bašaviben,
len ela o unikatno šajipen
pre kada podium te giľavel vaj te khelel
ajse bare manušeha andal o slovaťiko bašavibnaskro čeri,
sar hino o Ján Berky Mrenica terneder.
Pro adaďivesutno koncertos tumen ela o šajipen te šunel
na ča le študenten andale e Privatno maškarutňi špecijalizovano škola Kežmarkostar,
no the o Bengale lavuti the le Ján Berky Mrenicas terneder.
A oda mekh nane savoro,
šunena the le akharde dženes andal o Polťiko
savo hino o raj Jozef Merstein Jochymczyk.
Ada adaďivestuno koncertos sas kerdo prekal o projektos.
A oda projektos kerde prekal e slovaťiko the polťiko jekhetaňi buťi.
Ola raja, pal savende imar vakerďom, o raj Ján Berky Mrenica terneder
the e Asocijacija Romaňi andro Polťiko,
thode avka jekhetane na ča o šere, aľe the lengre hangi the o vasta jekhetanes
a prekal kada but šukar projektos O bašaviben bi o limitos
buter čhona kerenas buťi, bašavenas.
A lengra jekhetaňa buťatar uľiľas o CD,
save pes angle Karačoňa chudela andro skľepi,
vaj, šaj les cinena.
Oda sas pal o savoro, sikra pal o adaďivesutno koncertos.
Amen sam but lošale, hoj avľan pro amaro akharipen
a kada decembroskro pal diloskro, vaj e sig raťi
san adaj te šunel o bašaviben.
Kamav tumenge mekh jekhvar te phenel, mište avľan pre kada koncertos
a vaš oda, hoj o raj Berky Mrenica avela sikra pal oda,
kamavas the avka, sar e manušňi, bi o študentenge
te phenel mišto avľan the amare akharde dženenge a te bičhavel tumaro aplauz.
Avka, raňale the rajale,
mište avľan pro koncertos Bengale lavuti the Ján Berky Mrenica terneder
the o raj Jozef Merstein Jochymczyk.
Adaj hine o aktera, save keren o programos.
Akana mište avle amare kuč akharde džene,
save ena pro adaďivesutno koncertos.
Avľas maškar amende o zorardo manuš rajipnastar vaš o romane komuniti,
o raj Peter Pollák.
Dikhen, hoj mire jakhora prastan, savo raj pes vazdela a kerela le šereha.
A ov akana ča avľas avri.
Kana avela andre, mangav, savore šere te dikhen adaj.
Dikhena le rajes, saves ča anglo na but akharďam.
No, hoj ola aplauzi te na ačhen ča hijaba,
akharav adaj the aver dženen.
Le manušen andal e regijonalno, themeskri the foroskri administracija Kežmarkoste.
Pro adaďivestuno koncertos avľas the o šerutno pro Okresno kher, o raj Ján Ferenčák.
A vaš e foroskri administracija adaj hiňi e šerutňi andal o Kotor vaš o školi, e raňi Renáta Kroková.
A e foroskro administracija reprezentinav the me,
sar e šerutňi pro Kotor vaš e organizacija the chulajipen,
a vičhinav man Marta Lacková.
Paľikerav šukares.
Mekh jekh aplauz mangav.
Ada miro vakeriben na sas andro planos.
Ada sas kerdo tel e jekh sekunda.
Aľe me andro dživipen nekh feder kamav oda na planimen.
Oda, so uľol spontanno.
Avka, hin amen o šajipen kada spontanno, so phirel amare dživipnenge,
akana the te sikavel.
O maestro mandar mangľas,
hoj sikra te pherďaras ola minuti,
dži kana on peske prikerena savoro, so kampel pro bašaviben.
A pre aver sera, kamavas te phenel, hoj maškar amende
hino mekh aver, but baro akhardo dženo.
Kana chudľam, vakerďam, hoj kada projektos...
Adaj tumen hin o šajipen te dikhel varesave detaila pal o projektos.
Odoj hino pisimen, so pes kerelas.
Hoj o bašaviben a o džaňiben hino but lačho ande oda,
hoj len nane o limitos.
O limiti šaj sikaven, kaj agorinen o thema,
aľe na keren o fali maškar o manuša.
Sostar sam amen savore bare lošale,
vaš oda, hoj o manušikaňipen, o emociji, o šuňibena, o kamibena the o sune,
hine sakone manušes, a savore hine jekhetane.
Bi te dikhel pre oda, pal o save hraňici džal lengro dživipen.
A čačes o gindo so hin andro Bašaviben bi o limiti amenge savorenge kamel te sikavel,
hoj te tumen hino o lačho gindo,
te hino oda gindo jekehtano varesoha šukar, džaňibnaskro,
varesoha, so peske šaj das jekh avereske,
a sostar amen šaj barvaľaras jekh avres,
savore hraňici akor našľon.
No, a prekal kada projektos O bašaviben bi o limiti
kerenas jekhetanes, sar imar phenďam,
bi odla virtuoza the lavuta,
the e Asocijacija Romengri andro Polťiko.
A me man dodžanľom, hoj odi Asocijacija Romengri andro Polťiko
hiňi e nekh bareder polťiko asocijacija peskro štiloskri.
Pro adaďivesutno koncertos bešel the o prezidentos andal e Asocijacija Romengri andro Polťiko.
A akana leske phenav, mišto avľan.
Raňale the rajale, o prezidentos andal e Asocijacija, o raj Roman Kwiatkowski.
A mange mekh na del a musaj te phenav,
hoj jekhto pen tumenge sikade, sar imar džanen,
o študenta andal e Privatno maškarutňi špecijalizovano škola Kežmarkoste.
Gindinav, hoj the tumen oda dikhľan, hoj oda lenge džalas mište.
A ola amare phindrore ča avka khelenas,
uštade andre amende o kamiben te khelel.
Me paťav, hoj ola lačhe šuňibena ačhena amenca savori raťi.
A kamavas te phenel, hoj odi grupa terne manuša,
save pen tumenge anglo na but sikade,
keren tel o ajso, šaj pes te phenel, o šerutňipen jekh lendar,
o leskro nav hino Koloman Hangurbadžo.
Savorenge lenge bičhavas o aplauz.
A imar šaj, kerďam sa.
Raňale the rajale, mange hin bari paťiv,
hoj oda virtuozos mukhľas o than vaš mange.
A hoj me šaj vakeravas ajci but.
Imar akana čačes, amare akharde džene,
o Bengale lavuti the o Ján Berky Mrenica terneder.
Amen samas pro ajso festivalos, savo pes vičhinel Melos-Étos.
Oda sas jekh kompozicija olendar.
Avka oda avri diťhol andro moderno klasicko bašaviben.
Aľe na.
Me tumen mekh jekhvar but lošales adaj dikhav.
Kamav tumenge te mangel šukar angle raťi, vaj imar e raťi.
A som rado, hoj paľis pal o buter, šaj Kežmarkoste te bašavav.
A som baro lošalo, hoj adaj šaj anav the le akharde dženes,
pal savo pal o na but personalno vakerava.
A angle oda tumenge bašavaha, vareso so musaj,
bašavaha tumenge e kompozicija, savi manca džal prekal e savori miri lavutariskri karijera.
Mekh kana dživelas miro dad, o Ján Berky Mrenica phureder,
savo kadi kompozicija kerďas,
a vičhinel pes sajekh sar amaro suboris.
Paľikeras tumenge bares.
A akana tumenge sikavava, a mangav le pro podijum,
amare kamaratos, paťav, hoj lačho kamaratos,
saves prinďžarďam na but angle.
A amen kerďam the ajso vareso,
hoj kerďam o CD, savo ela avri pal o na but ďivesa.
Oda hino o polťiko interpretos, o polťiko Rom,
savo phirel andro Polťiko maškar o but prindžarde interpreta, save giľaven o romane giľa.
Ov hino andal o ajso trendos
savo bašaven o Sinti Roma, save hine sikra aver sar sam amen.
Aľe gondoľinav, hoj...
Aľe, normalno, sikra aver sar sam amen.
Oda hin the olestar,
hoj oda dživipnaskro štilos so hin le Sinti Romen
the le Romen, so bešen pre Slovaťiko, olen andal e vichodno Europa,
so pes vičhinas o Rumungre, oda šaj phenavas,
hoj hino sikra aver.
Aľe oda ňič, oda hin mekh feder,
hoj oda džal the maškar amende, maškar le manušende.
A kamavas te phenel: Jozef Merstein Jochymczyk.
Gitara, giľavipen.
A amen tumenge bašavaha
o kompoziciji andal o amaro albumos so keras.
E jekhto giľi ela...
O Jožko bisterďas e gitara.
Phenava mekh tumenge, hoj o Jožkus hino andal e but prindžarďi fameľija.
A me gondoľinav, hoj vaš mange, sar vaš o lavutaris, oda hin bari paťiv,
vaš oda, hoj o Jožkus hino andal e fameľija prindžarde lavutara andal o Heidelberg,
e Rosenbergovo fameľija.
Dikhen, on nane ola Rosenbergovo, save hine andre televizija pal 23. ori.
Oda nane on.
Aľe hine e fameľija, savi imar buter generaciji bašavel
pro but džezova, lumakre sceni.
O Rosenberg trio terne, phure, nekh terneder, nekh phureder,
hine o čače virtuoza, čačikane čercheňa.
A sajekh ajsi čercheň hiňi o Jožkus.
Paľikerav.
Akana ela aver kompozicijia, savi hiňi but prindžarďi, but popularno.
Hin man šogoris, hino andal o Rakusko,
a ov kadi giľi, sakovar, kana pen arakhľam andre fameľija,
ov la giľavelas a vičhinel pes O paluno kurko.
Šukares tumenge savorenge paľikerav.
Mekh o cikno mangipen ki o audijo manuš.
Savore mire lavuti cirden tele.
Paľikerav šukares.
A akana tumen mangav sikra pre miri lavuta o bareder hal.
Paľikerav a amen džas.
Bašavas amenge o Romano roviben.
Paľikerav šukares.
Paľikerav tumenge, but šukares tumenge paľikerav.
Bašavaha tumenge e giľi savi pes vičhinel Kaľi,
pal e kaľi čhaj, pal savi pes kerenas savore čhave.
Te man avri cirdava.
Musaj pes avri te cirdel.
Našťi te bašavel, kana som tele phandlo.
A amen andro repertoaris thoďam
the jekh baro prindžardo, lumakro kompozitors
a oda hino o argentinsko kompozitoris Astor Piazzolla.
Ov hino o kompozitoris, saves bares kamav.
A me paťav, hoj ov musaj sas romano.
Vaš oda, hoj ajse šukar melodiji,
ajse temperamentna kheľibena, tango, sar ov pisinďas,
hine pherde emociji, pherde jiloreha.
A hine čačes but šukar.
Mangav le audijo manušestar savorestar buter.
O kontrabas sikra te kikidel.
A keren oleske sikra o than.
Nekh buter andre odi jekhto giľi, paľikerav tumenge šukares.
E jekhto giľi hiňi Oblivion,
so prethodo hino Bisteripen.
Oda hiňi jekh but šukar, lokhi giľi.
A paľis trin čačikane argentinsko tanga.
Jekh pes vičhinel Tango Bandó.
O dujto pes vičhinel Tango Contrabajeando.
Oda hino o tango vaš o kontrabas.
A o trito tango pes vičhinel Tango Tzigane.
Šaj, hoj man sas o čačipen.
O Astor Piazzolla.
Pre soste hine ola buťa?
Akana oda hal šaj sikra frimeder, paľikerav.
Paľikerav but šukares.
Mekh kamav sikra vareso te mangel.
Šaj adaj muraderl o vilaňa?
Sakovar man šunav avka, hoj som andre škola.
Paľikerav but šukares.
N a akana ela e Petroskri kamľi giľi,
savi pes vičhinel Me hav mato.
Vaš ola, so na achaľon:
Na som mato.
Sar pes andre kadi giľi giľavel, hoj hino pherdo jilo,
aľe frima vodka.
Mište.
Paľikeras šukares.
A oda, hoj amari kapela hiňi čačes multikulturno,
kamav te cirdel tumari goďi ke oda,
hoj amaro cimbalmošis nane pal e Slovaťiko.
Amaro cimbalmošis hino andal e Moldavija.
Sako Moldavanos hino pašo ki o folklor,
savo hino but pašo.
Oda hino o rumuňiko folkloris.
Andre Rumuňija hine but deša bare prindžarde lavutara,
o prindžarde cimbalmoša, maškar lende hino the o Toni Iordache.
O varijaciji pro rumuňikro folkloris.
Miško Zachariya
Na džanav, te oda phenďom mištes.
Mikhaylo Zakhariya.
Akana bešel andro Lučenec.
Nane čačo.
Oles nane čačipen...
O dujto hangos mange sikaves.
Udut.
Paľikeras.
Oda me kerďom doš, so sas te avel.
Aľe oda olestar, hoj daranďiľom pal o vilaňis, hoj pes murdarďas.
No a akana kamavas pro podijum te vičhinel amare ternen.
Kaj san, aven.
Aven, terne.
Akana.
E kapela lokalno, mangav tumen.
A dži penge on prikerena,
musaj te phenav, hoj imar hino advent.
Hoj imar na but a ela e Karačoňa,
savi me but kamav.
The la na kamav.
Vaš oda, hoj oda so sig kampel a o chaos paš oda, olestar darav.
Me na kamav oda džungalo, chaoticko ciňipen, so sako amendar kerel.
A paľis na kamav oda,
hoj paľis but musaj te kerav phares pre miri ňilajutňi figura.
Vaš oda, hoj miri hiňi nekh buter beršestar jevenduňi,
aľe varekana oda resav.
Aľe oda sakovar ča oda dešutrito čhon.
A oda nane.
Akana peske daha jekh ajsi prindžarďi.
Vaš oda, hoj kada hino ajso inernacijonalno programos,
daha ajsi prindžarďi.
Užarava, dži ena pro thana.
Pre vijola tumenge bašavenas o Peter Koza,
o Milan Hronček.
Pre lavuta bašavelas Jozef Berky "Kekso, o Štefan Bertók.
Pre cimbalma tumenge bašavela
Mykhaylo Zakhariya.
Pre gitara the o solistas adi raťi sas
Jozef Mestein Jochymczyk.
A imar ačhiľas ča miro cikňipen,
me som o Jano Berky Mrenica, akana o nekh terneder.
A kamav akana te paľikerel
le Asocijacijake Romen andro Polťiko, le Romaneske Kwiatkowskeske.
Kamav te paľikerel la šerutňake andal e Maškarutňi špecijalizovano škola.
Imar bisterďom, sar pes vičhinel.
No, mekh mange avela pre goďi.
Kamav te paľikerel sakonske tumendar, hoj oda avri ľikerďan.
Kamav te paľikerel le rajeske zorarde manušeske,
savo the te les adaj hino o cikno čhavoro, oda avri ľikerďas.
A the o čhavoro avri ľikerďas.
But som olestar lošalo.
A mangav tumenge but bacht, but kamiben.
Olenge, so len nane buťi, mangav, hoj la te arakhen.
Hoj len avel ajsi buťi, hoj latar šukares dživen.
Paľikerav tumenge savorenge.
Bachtaľi Karačoňa.
A varekana ke tumende Kežmarkoste, pes paľis dikhaha.
No a mangav le ternen, chuden.
Vaš oda...
Paťav, hoj oda savore prindžaren.
Ake tumenge.
Avka.
Paľikeras šukares.
E improvizacija.
Paľikerav le lokalno kapelake.
Vičhinava len O Kežmarkoskro bacht, finalno.
Adaďivesutno.
But šukares tumenge paľikerav.
Mekh jekhvar, mangav tumenge savoro lačho.
Adaj.
Sajekh kamav te paľikerel le sikhavnenge andal e Maškarutňi špecijalizovano privatno škola.
Hoj amenge dine o šajipen te bašavel ajse lačhe manušeha,
savo hino o Ján Berky Mrenica.
Paľikeras but šukares amara šerutňake.
Paľikeras.
Lavutatar, hurendar the vonostar
bašavenas o giľa.
O manuš korkoro bašavelas,
mekh o jilo leske pukinelas,
andro garudo thanoro.
Raňale the rajale,
mukhen mange ki o ola palune paľikeribena te thovel the amaro.
But kamavas le lavutarenge, save mekh terďon adaj pro podijum,
te paľikerel vaš amenge, so sam o konzumenta, so šunas,
hoj amenge kerďan absolutno nekh feder bašavibnaskro koktejlos.
Gindinav,
hoj lestar savore piľam pherdes.
A kamav čačes te paľikerel le organizatoreske
so kerďas adi famozno raťi.
A vaš oda, hoj pes adaj imar buterval leperďas
e Privatno maškarutňi špecijalizovano škola Kežmarkoste,
kamavas o paluno lav te šunel la šerutňatar, savi hiňi
e raňi Anna Jurgovianová.
Len o than.
Lačhi raťi.
But šukares paľikerav a gondoľinav, hoj nane so buter te phenel.
Na kamav tumenge te mosarel kadi raťi mire lavenca.
No musaj te phenav, hoj oda hin vaš amenge bari paťiv,
hoj avľan a hoj bašaďan amare študentenca.
A hoj ajso šukariben anďan raťate andro Kežmarok.
Paľikeras.
Mangav šukares le čhajen.
Raja Mrenica, paľikerav a len amendar oda cikno so tumenge das.
Paľikerav.
Lošales avava the masovar.
Raj Jochymczyk, but šukares paľikeras, hoj avľan pre Slovakija,
a andro Kežmarok.
A hoj amenge diňan o šajipen vaš kadi šukar raťi.
Me tumenge paľikerav vaš o akharipen.
Paľikerav jilestar.
Paľikeras.
Amare študenta kerde o buťa kaštendar, pochtanestar the trastestar.
Paťav, hoj amare amala, save odari džan,
džana sikra barvaleder olestar, so šaj keren o romane študenta.
O raj zorardo manuš, the avka, musaj,
mangav tumen, hoj ča na but lavenca te dothoven ki e kadi rat.
A but šukares tumenge paľikeras, hoj tumenge arakhľan kana andro tumaro pharo programos
a avľan kadi raťi.
Paľikerav tumenge savorenge
a paťav, hoj oda na sas o paluno koncertos amenca
a le rajeha Mrenicoha the Bengale lavutenca.
A the le rajeha Jochymczykoha.
Šukar raťi.
Bares paľikeras.
Paľikerav le manušenge adaj, paľikerav je Janoske
the savora leskra kapelahe.
Paľikerav šukares.
Paľikerav savorenge so sas akharde.
The me kamavas šukares te paľikerel a na kamav tumen but te ľikerel,
vaš oda, hoj e Farma imar sig chudela.
Paľikerav tumenge šukares a dikhaha amen.